Saab 340

thumb|Saab 340B vo farbách spoločnosti Colgan Air

**Saab 340** je dvojmotorovým, turbovrtuľovým dopravným lietadlom, ktoré slúži predovšetkým na prepravu osôb na krátke až stredné vzdialenosti.

## Výroba a vlastníctvo
Toto lietadlo vznikalo ako spoločný projekt švédskej spoločnosti Saab a americkej firmy Fairchild z roku 1980. V rámci výroby lietadla zodpovedala firma Fairchild za vývoj krídiel, chvostovej plochy a motorových gondol. Saab zodpovedal za vývoj trupu, samotnú výrobu strojov, integráciu systémov lietadla, letové testy a taktiež certifikácie. Oficiálne mal tento stroj byť klasifikovaný ako švédsky výrobok, keďže mal získať prvú certifikáciu od švédskej Komisie pre civilné letectvo. Prvý prototyp dopravného lietadla pre 33 – 35 pasažierov nazvaný SF-340 vzlietol 25. januára 1983. Sériové stroje začali lietať od 14. júna 1984. Firma Fairchild v roku 1985 odstúpila kvôli finančným problémom z projektu a produkcie pokračoval len Saab, teda sa stal z toho čisto švédsky projekt, pričom sa zmenilo označenie lietadla ako **S-340**. Po vyrobení 159 kusov verzie **S-340 (A)** prešla výroba na **Saab 340B**, ktorý bol určený na prevádzku vo vyšších nadmorských výškach a bol taktiež vybavený novými motormi General Electric CT7-9B. Prvý prototyp verzie Saab 340-B vzlietol v apríli roku 1989. 

Výroba pokračovala taktiež verziou **S-340 QC**, v ktorej sa mohol meniť interiér na účely prepravy nákladu. Lietadlo bolo postupne vylepšované, bola vyrobená aj vojenská verzia pre švédske vojenské letectvo. S výrobou modelu Saab 340 sa prestalo v roku 1999, po tom čo klesal dopyt a spoločnosť Saab mala nízke zisky. 

## Havárie
Od zavedenia do prevádzky v roku 1985 došlo ku 14 nehodám modelov Saab 340, pričom v štyroch nehodách bola zaznamenaná strata na ľudských životoch. Celkovo prišlo o život v 14 nehodách 48 ľudí.

Najvážnejšiou nehodou sa stal let *OLS5428* z 18. mája 2011, kedy sa lietadlo spoločnosti Sol Líneas Aéreas zrútilo neďaleko obce Prahuaniyeu v provincii Río Negro, usmrucujúc 22 ľudí (3 členovia posádky a 19 pasažierov). Príčinou nehody boli najmä nepriaznivé poveternostné podmienky a neprimeraná reakcia posádky. 

## Prevádzkovatelia
Lietadlá používali aj česko-slovenské, resp. české a slovenské letecké spoločnosti, z ktorých najviac z nich mala spoločnosť Air Ostrava, prevádzkovali ich aj Central Connect Airlines. Prvými používateľmi, už v roku 1984, bola švajčiarska letecká spoločnosť Crossair.

### Zoznam spoločností a inštitúcii, ktoré prevádzkujú stroje Saab 340
**Zoznam prevádzkovateľov je aktuálny ku aprílu 2018*

 **[[Austrália]]**

* Corporate Air
* REX (Regional Express)

 **[[Bahamy]]**

* SkyBahamas Airlines

 **[[Bangladéš]]**

* Easy Fly Express

 **[[Dominikánska republika]]**

* Air Century

 **[[Estónsko]]**

* Airest

 **[[Japonsko]]**

* Hokkaido Air System

* Japonská pobrežná stráž (海上保安庁)

 **[[Kajmanie ostrovy]]** *(Zámorské územie Spojeného kráľovstva)*

* Cayman Airways

 **[[Kanada]]**

* Pacific Coastal Airlines

 **[[Lotyšsko]]**

* RAF-Avia

 **[[Maďarsko]]**

* Fleet Air International

 **[[Nový Zéland]]**

* Air Chathams

 **[[Poľsko]]**

* SprintAir

 **[[Spojené arabské emiráty]]**

* Vzdušné sily Spojených arabských emirátov

 **[[Spojené kráľovstvo]]**

* Loganair

 **[[Spojené štáty]]**

* AeroCentury

* Bank of Utah

* Jet Midwest Group

* PenAir

* Silver Airways

* Waterview Management Group

* WFBN Wells Fargo Bank Northwest

 **[[Švédsko]]**

* NextJet

* Saab Aircraft

 **[[Thajsko]]**

* Thajské kráľovské letectvo

 **[[Tonga]]**

* Real Tonga

 **[[Ukrajina]]**

* Air Urga

* Mars RK

*Zdroj:* 

## Technické údaje
### Saab 340A

***Posádka:** 2
***Počet cestujúcich:** 33
***Rozpätie:** 
***Dĺžka:** 
***Výška:** 
***Hmotnosť (prázdne):** 7810 kg
***Max. vzletová hmotnosť:** 
***Cestovná rýchlosť:** /h vo výške približne 6100 metrov (20000 stôp)
***Maximálna cestovná rýchlosť:** 515 km/h
***Operačný dostup:** 
***Dolet:**
****S maximálnym množstvom paliva:** 
****S maximálnou záťažou:** 
***Pohonné jednotky:** 2 × General Electric CT7 – 5A2 (turbovrtuľové motory)
****Výkon motora:** 1 295 kW

### Saab 340B

***Posádka:** 2
***Počet cestujúcich:** 35 – 37
***Rozpätie:** 
***Dĺžka:** 
***Výška:** 
***Nosná plocha:** 41,81m2
***Hmotnosť (prázdne):** 8140 kg
***Max. vzletová hmotnosť:** 
***Cestovná rýchlosť:** /h v letovej výške cca. 7620 metrov
***Maximálna cestovná rýchlosť:** 523 km/h
*Dostup: 
***Dolet:**
** **S maximálnym množstvom paliva:** 
** **S maximálnou záťažou:**  (s 35 pasažiermi a najvyššou cestovnou rýchlosťou) alebo až  (cestovnou rýchlosťou /h)
* **Pohonné jednotky:** 2 × General Electric CT7 – 9B (turbovrtuľové motory)
** **Výkon motora:** 1 394 kW

Prebrané z adresy: Airliners.net - Saab 340

## Iné projekty

## Referencie


## Externé odkazy

* Úrad pre archiváciu leteckých nehôd (po anglicky)
* Prevádzkovatelia Saab 340 

Kategória:Švédske dopravné lietadlá
Kategória:Lietadlá Saab